અમદાવાદ: શહેરના અસારવા વિસ્તારમાં આવેલી શારદા સ્કૂલના શિક્ષક રવિ રાણાએ ધો.૮માં અભ્યાસ કરતાં વિદ્યાર્થીઓ ભણતાં નથી તેને મારે ભણાવવાં છે. તેમ કહી અને માર માર્યો હોવાનું પોલીસ તપાસમાં બહાર આવ્યું છે. ૪૫ મિનિટના પિરિયડમાં હેવાન બની ગયેલા શિક્ષક રવિએ ફૂલ જેવાં બાળકોને ૮૦ જેટલી ફૂટપટ્ટીઓ મારી અને ક્રૂરતાની હદ વટાવી દીધી હતી. પોલીસને મળેલા સીસીટીવી ફૂટેજમાં પિરિયડમાં તેણે ચાર વિદ્યાર્થી અને ચાર વિદ્યાર્થીનીઓને ફૂટપટ્ટી અને લાફાથી ઢોર માર માર્યો હતો.